Suchinthana/ta-wikipedia huggingface dataset:
இருபுரோமோயிருபுளோரோமீத்தேன்

இருபுரோமோவிருபுளோரோமீத்தேன் (Dibromodifluoromethane) என்பது ஒரு கலப்பு  ஆலோமீத்தேன் சேர்மமாகும். நிறமற்ற இச்சேர்மம் எளிதில் தீப்பற்றாத  திரவமாகும். ஆலோன்கள் 1211,2402 மற்றும் 1301 முதலானவைகளுடன் இணைந்து ஆற்றல் வாய்ந்த தீயணைப்பானாக செயல்படுகிறது. நச்சுத்தன்மை மிகக்கொண்டுள்ள இச்சேர்மம் முதல்வகை ஓசோன் குறைப்பியென வகைப்படுத்தப்பட்டுள்ளது.

இயற்பியல் பண்புகள் அட்டவணை

மேற்கோள்கள்

வெளி இணைப்புகள் 
 
 
 Photolysis of dibromodifluoromethane at 265 nm
 Raman and infrared spectra of solid dibromodifluoromethane 

ஆலோமீத்தேன்கள்
ஓசோன் குறைப்பிகள்
கரிமவேதியியல் புரோமைடுகள்
கரிமவேதியியல் புளோரைடுகள்
சூர்யவம்சம்

சூரிய வம்சம் () விக்ரமன் இயக்கத்தில் 1997 ஆம் ஆண்டு வெளியான இந்தியத் தமிழ் மொழித் திரைப்படம் ஆகும். இத்திரைப்படத்தில் முன்னணி கதை பாத்திரங்களில் சரத் குமார்,தேவயானி , ராதிகா, மணிவண்ணன்,  மற்றும் பலர் நடித்துள்ளனர். திரைப்படத்தின் பாடல்வரிகள் மு. மேத்தா, பழனி பாரதி, ர. ரவிசங்கர் மற்றும் கலை குமார் அவர்களால் எழுதப்பட்டது. இப்படத்தின் இசை மற்றும் ஒலிப்பதிவு எஸ்.ஏ. ராஜ்குமார் அவர்கள் மூலம் இயற்றப்பட்டது.

கதை சுருக்கம் 
சூரியவம்சம் சூன் 27, 1997 ஆம் ஆண்டு வெளியான இத்திரைப்படத்தில் சரத்குமார் தந்தை மற்றும் மகன் என இரு வேடங்களில் நடித்துள்ளார். தந்தையாக வரும் சரத்குமாருக்கு இணையராக (ஜோடி) ராதிகா அவர்களும் மகன் பாத்திரத்திற்கு தேவயானி அவர்கள் நடித்துள்ளனர். மேலும் ஆனந்தராஜ் இத்திரைப்படத்தின் வில்லன் வேடத்திலும், நகைச்சுவை கதாபாத்திரத்தில் மணிவண்ணன் மற்றும் ஆர். சுந்தரராஜன் ஆகிய இருவரும் தமது நடிப்பை வெளிப்படுத்தியுள்ளனர்.

கதைமாந்தர்கள் 
சரத் குமார்- சின்னராசு/ சக்திவேல் கவுண்டர்
தேவயானி - நந்தினி
ராதிகா- சக்திவேல் கவுண்டரின் மனைவி லதா
மணிவண்ணன்- சின்னராசுவின் சகதோழனாக ராசப்பன்
பிரியா ராமன்- கௌரி
ஜெய்கணேஷ்
அஜய் ரத்னம்     
சத்ய பிரியா - நந்தினியின் தாய்
ஆனந்த ராஜ் - தர்மலிங்கம்
ராஜ குமாரன் - சிறப்புத் தோற்றம்

பாடல்கள் 

இசைத் தயாரிப்பாளர் எஸ். ஏ. ராஜ்குமார் மூலம் உருவாக்கப்பட்டது. இத்திரைப்படத்தில் மொத்தம் ஆறு பாடல்கள் உள்ளது.

மற்ற மொழிகளில் 
இத்திரைப்படம் கன்னட மொழியில் சூர்யா வம்ஷா என்ற பெயரில் மறுஆக்கம் செய்யப்பட்டது, இதில் விஷ்ணுவர்தன் மற்றும் இஷா கோபிகர் ஆகியோர் முன்னணி கதாப்பாத்திரங்களில் நடித்துள்ளனர். மேலும் இப்படம் சீட்டுக் கூண்டு (box-office)  வசூலில் வரலாற்றுச் சாதனைப் படைத்தது.
தெலுங்கில் இப்படம் சூர்யா வம்சம் என்ற பெயரில் மறுஆக்கம் செய்யப்பட்து. இதில் வெங்கடேஷ் மற்றும் மீனா முன்னணி கதாநாயகர்களாக நடித்துள்ளனர்.
பின்னர் இப்படம் இந்தியில் நடிகர் அமிதாப் பச்சன் மற்றும் மறைந்த முன்னணி நடிகைகளில் ஒருவரான சௌந்தர்யா அவர்களின் நடிப்பில், சூரியவன்ஷம் என்ற பெயரில் மறுஆக்கம் செய்யப்பட்டு வெளியானது.

விருதுகள் 
 1997 ஆம் ஆண்டுக்கான சிறந்த திரைப்படத்துக்கான தமிழக அரசின் திரைப்பட விருது (முதற் பரிசு) கிடைத்தது.

ஆதாரம்

வெளியிணைப்பு 

1997 தமிழ்த் திரைப்படங்கள்
இந்தியத் தமிழ்த் திரைப்படங்கள்
எஸ். ஏ. ராஜ்குமார் இசையமைத்த திரைப்படங்கள்
சரத்குமார் நடித்த திரைப்படங்கள்
ராதிகா நடித்த திரைப்படங்கள்
மணிவண்ணன் நடித்த திரைப்படங்கள்
தேவயானி நடித்த திரைப்படங்கள்
ஜெய்கணேஷ் நடித்த திரைப்படங்கள்
ஷொறணூர் சந்திப்பு

ஷொறணூர் சந்திப்பு,  கேரளத்தின் முக்கிய ரயில் நிலையம் ஆகும். இது  பாலக்காடு மாவட்டத்தின் ஷொறணூரில் உள்ளது.

இந்த சந்திப்பின் வழியாக திருவனந்தபுரம், மங்களூர், கோயம்புத்தூர், நிலம்பூர் ஆகிய ஊர்களுக்கு தொடர்வண்டிகளில் செல்கின்றன.

சான்றுகள்

கேரளத்திலுள்ள தொடருந்து நிலையங்கள்
பாலக்காடு மாவட்டத்திலுள்ள தொடருந்து நிலையங்கள்
யுகம்

புராணங்களின் படி யுகங்கள் நான்கு. கிருத யுகம், திரேதா யுகம், துவாபர யுகம் மற்றும் கலியுகம். இந்த நான்கு யுகங்கள் சேர்த்து ஒரு சதுர்யுகம் அல்லது மகாயுகம் என்று கூறப்படுகிறது. ஒவ்வொரு யுகத்திலும் வாழ்பவர்களின் தோற்றமும்,குண நலன்களும் கீழ்கண்டவாறு கூறப்பட்டுள்ளது. 
 கிருத யுகம் -  அறநெறியுடன் வாழ்வார்கள். மனிதர்கள் சராசரிாக 9 அடி உயரமும், 1 லட்சம் ஆண்டுகள் வாழலாம்.
 திரேதா யுகம் - நான்கில், மூன்று பகுதி அறநெறியுடனும் ஒரு பகுதி அறமில்லாமலும் வாழ்வார்கள். மனிதர்கள் சராசரியாக 8 அடி உயரம் உள்ளவர்களாகவும், சராசரியாக 10000 ஆண்டுகள் வாழலாம். இராமர்  திரேதா யுகத்தில் பிறந்தார் எனப்படுகிறது.
 துவாபர யுகம் - சரிபாதி அறநெறியுடனும் மறுபகுதி அறமில்லாமலும் வாழ்வார்கள். மனிதர்கள் சராசரியாக 7 அடி உயரம் உள்ளவர்களாகவும்,  1000 ஆண்டுகள் வாழலாம். கிருட்டிணர் மற்றும் பலராமர் ஆகியோர் துவாபர யுகத்தில் பிறந்தவர்கள் எனப்படுகிறது.
 கலியுகம் - நான்கில், ஒரு பகுதி அறநெறியுடனும் மூன்று பகுதி அறமில்லாமலும் வாழ்வார்கள். மனிதர்கள் சராசரியாக 6 அடி உயரம் உள்ளவர்களாகவும், சராசரியாக 120 ஆண்டுகள் வாழலாம்.

இந்த யுகத்தில்  மக்கள் அவரவர்தன் சுயநலத்திற்காக அதர்மவழியில் சென்று பாவங்களை செய்வதால் பகைகுணம் மிகுந்தும் காணப்படுவதால் வாழ்வதற்கே சிரமப்படுவர். இதன்காரணமாக திருமால் கல்கி அவதாரம் எடுத்து மனிதர்களை கொன்றுகுவித்து மீண்டும் இந்த உலகில் சத்தியத்தினை நிலைநாட்டும் யுகமென்பதால் இது சத்தியயுகம் என்று கூறப்படுகின்றது.'     ஒவ்வொன்றும் வெவ்வேறு கால அளவுகளைக் கொண்டன. இவற்றுட் சிறிய யுகமான கலியுகம் நான்கு இலட்சத்து முப்பத்து இரண்டாயிரம் (4,32,000) ஆண்டுகள் கொண்டது. துவாபர யுகம் கலியுகத்திலும் இரண்டு மடங்கு கால அளவு கொண்டது. இது 8,64,000 ஆண்டுகளையும், கலியுகத்திலும் மூன்றுமடங்கு பெரியதான திரேதா யுகம் 12,96,000 ஆண்டுகளையும் கொண்டன. கிருத யுகம் மொத்தம் 17,28,000 ஆண்டுகள் கொண்டது. இது கலியுகத்தின் நான்கு மடங்கு பெரியதாகும்.

பகுப்பு முறை 

இவ்வாறாக காலத்தை நுண்பிரிவாகவும்,

பெரும் பிரிவு 
 கிருத யுகம் - 17,28,000 ஆண்டுகள்
 திரேதா யுகம் - 12,96,000 ஆண்டுகள் 
 துவாபர யுகம் - 8,64,000 ஆண்டுகள் 
 கலியுகம் - 4,32,000 ஆண்டுகள்  [ கலியுகம் 3102 BCE இல் தொடங்கியதாக நம்பப்படுகிறது ]

இந்த 4 யுகங்களும் சோ்ந்தது ஒரு மகா யுகம் அல்லது சதுா்யுகம். 12 மகா யுகங்களைக் கொண்டது ஒரு மன்வந்தரம். 14 மன்வந்திரங்களைக் கொண்டது ஒரு கல்பம். இப்படியாக 30 கல்பங்கள் இருக்கின்றன.

கல்பங்கள் 
 வாமதேவ கல்பம்
 சுவேத வராக கல்பம்
 நீல லோகித கல்பம்
 ரந்தர கல்பம்
 ரெளரவ கல்பம்
 தேவ கல்பம்
 விரக கிருட்டிண கல்பம்
 கந்தற்ப கல்பம்
 சத்திய கல்பம்
 ஈசான கல்பம்
 தமம் கல்பம்
 சாரசுவத கல்பம்
 உதான கல்பம்
 காருட கல்பம்
 கெளரம கல்பம்
 நரசிம்ம கல்பம்
 சமான கல்பம்
 ஆக்நேய கல்பம்
 சோம கல்பம்
 மானவ கல்பம்
 தட்புருச கல்பம்
 வைகுண்ட கல்பம்
 லெச்சுமி கல்பம்
 சாவித்ரி கல்பம்
 கோர கல்பம்
 வராக கல்பம்
 வைராச கல்பம்
 கௌரி கல்பம்
 மகோத்வர கல்பம்
 பிதிா் கல்பம்

தற்போது நடந்து கொண்டிருப்பது சுவேத வராக கல்பம் ஆகும்.

மேற்கோள்கள் 

 தமிழ்மொழி அகராதி - நா. கதிரவேற்பிள்ளை,சாரதா பதிப்பகம் - மாா்ச் 2003 - பக்கம்.1225
 அபிதான சிந்தாமணி - ஆ. சிங்காரவேலு முதலியாா் - ஆசியன் எஜீகேஷனல் சா்வீசஸ் - 2005 - பக்கம்.1359,1360
 சோதிட கிரக சிந்தாமணி - இராமலிங்க குருக்கள் (திருத்திய பதிப்பு) - பி.இரத்தின நாயகா் அண்ட் சன்ஸ் - 2009 - பக்கம்.23

இந்து மெய்யியல் கருத்துருக்கள்
கால அளவுகள்
இந்தியக் காலக் கணிப்பு முறைகள்
இந்துக் காலக் கணிப்பு முறை
காச்சிகுடா தொடருந்து நிலையம்

காச்சிகுடா தொடருந்து நிலையம், இந்தியாவின் தெலங்காணா மாநிலத்திலுள்ள ஐதராபாத்து பெருநகரத்தில் அமைந்த காச்சிகுடா பகுதியில் உள்ளது.

இதனையும் காண்க 

காச்சிகுடா

சான்றுகள் 

ஐதராபாத்து தொடருந்து கோட்டம்
இந்தியத் தொடருந்து நிலையங்கள்
ஐதராபாத் மாவட்டம், இந்தியா
விழுப்புரம் சந்திப்பு தொடருந்து நிலையம்

விழுப்புரம் சந்திப்பு தொடருந்து நிலையம் (Viluppuram railway station, நிலையக் குறியீடு:VM) இந்தியாவின், தமிழ்நாட்டின், விழுப்புரம் நகரில் அமைந்துள்ள முக்கிய தொடருந்து நிலையமாகும். இது தென்னக இரயில்வேயின் முக்கியமான தொடருந்து நிலையமாகும், தமிழ்நாட்டின் தலைநகரான சென்னையையும், தென்தமிழகத்தினையும் இணைக்கும் மிகமுக்கியமான இணைப்பு நிலையமாகத் திகழ்கிறது. இது தென்னக இரயில்வேயின் ஐந்து முக்கியமான தொடருந்து நிலையங்களுள் ஒன்றாகவும், ('A Grade')  நிலையமாகவும் திகழ்கிறது.

அமைவிடமும், அமைப்பும் 
விழுப்புரம் சந்திப்பு தொடருந்து நிலையம் 20 ஏக்கரில் அமைந்துள்ளது. இங்கு ஆறு நடைமேடைகள் உள்ளன. 1 முதல் 3 தளங்கள் 600 மீட்டர் (2,000 அடி) நீளத்தையும், 4 முதல் 6 தளங்கள் தலா 550 மீட்டர் நீளத்தையும் கொண்டுள்ளன. இந்த ஆறு நடைமேடைகளையும் இரண்டு பாலங்கள் இணைக்கின்றன. இது கிழக்கு பாண்டி சாலை, கீழ்பெரும்பாக்கத்தில் அமைந்திருக்கிறது. 

விழுப்புரம் சந்திப்பு தொடருந்து நிலையத்திலிருந்து, விழுப்புரம் பழைய பேருந்து நிலையம் 1 கி.மீ. தொலைவிலும், புதிய பேருந்து நிலையம் 3 கி.மீ. தொலைவிலும் அமைந்துள்ளன. மேலும் 40 கிலோமீட்டர்  தொலைவில் புதுச்சேரி வானூர்தி நிலையம் உள்ளது.

திட்டங்கள் மற்றும் மேம்பாடு
இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தேர்ந்தெடுக்கப்பட்ட தமிழ்நாட்டின் 75 நிலையங்களில் இதுவும் ஒன்றாகும். மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது.

அமிர்த பாரத் திட்டத்தின் கீழ் திருச்சி கோட்டத்தில் 15 நிலையங்கள் தேர்ந்தெடுக்கப்பட்டன, விழுப்புரம் சந்திப்பு தொடருந்து நிலையத்தை புதுப்பிக்கும் பணிக்கு 23.5 கோடி ரூபாய் ஒதுக்கப்பட்டுள்ளது.

இணைப்புகள் 
விழுப்புரம் சந்திப்பு தொடருந்து நிலையத்திலிருந்து, 5 தொடருந்து இணைப்புகள் பிரிந்து செல்கின்றன.

 மின்சாரமயமாக்கப்பட்ட இரட்டை அகல இரயில்பாதை இணைப்பு, சென்னை எழும்பூரை நோக்கிச் செல்கிறது.
 மின்சாரமயமாக்கப்பட்ட அகல இரயில்பாதை இணைப்பு, திருச்சியை நோக்கி விருத்தாச்சலம், அரியலூர் வழியே செல்கிறது. இது ஆரப்பாதை ("Chord line") என்றழைக்கப்படுகிறது.
 அகல இரயில்பாதை தொடருந்து இணைப்பு, திருச்சியை நோக்கி கடலூர், மயிலாடுதுறை, கும்பகோணம், தஞ்சாவூர் வழியே செல்கிறது. இது முதன்மை இணைப்புப் பாதை (Main line) என்றழைக்கப்படுகிறது. 
 மின்சாரமயமாக்கப்பட்ட அகல இரயில்பாதை தொடருந்து இணைப்பு, திருவண்ணாமலை, ஆரணி, வேலூர் கண்டோன்மென்ட் வழியாக காட்பாடி வரை செல்கிறது.
 மின்சாரமயமாக்கப்பட்ட அகல இரயில்பாதை தொடருந்து இணைப்பு, பாண்டிச்சேரியை நோக்கிச் செல்கிறது.

போக்குவரத்து

விரைவு வண்டிகளின் விவரம்

பயணிகள் வண்டி விவரம்

குறிப்பு 
பின்வரும் இந்தத் தொடருந்து வண்டிகள், நிற்காமல் கடந்து செல்லும்;

 22403/22404 புதுச்சேரி - புதுதில்லி அதிவிரைவு வண்டி (வாரமொருமுறை).

விழுப்புரம் மாவட்டத்தில் உள்ள பிற தொடருந்து நிலையங்கள் 
 கண்டம்பாக்கம் (KDMK)
 முண்டியம்பாக்கம் (MYP)
 வளவனூர் (VRA)
 சேர்ந்தனூர் (SJR)
 வெங்கடேசபுரம் (VKM)
 விக்கிரவாண்டி (VVN)
 திருவெண்ணெய்நல்லூர் (TNVL)
 மயிலம் (MTV)
 பரிக்கல் (PRKL)
 மாம்பழபட்டு (MMP)
 பேரணி (PEI)
 சின்னபாபுசமுத்திரம் (CBU)/ கண்டமங்கலம்
 உளுந்தூர்பேட்டை (ULU)
 ஓலக்கூர் (OLA)
 திண்டிவனம் (TMV)

படங்கள்

மேற்கோள்கள்

வெளி இணைப்புகள் 
 [விழுப்புரம் சந்திப்பு]

தமிழகத் தொடருந்து சந்திப்புகள்
விழுப்புரம் மாவட்டத்திலுள்ள தொடருந்து நிலையங்கள்
திருச்சிராப்பள்ளி தொடருந்து கோட்டம்
விழுப்புரம் மாவட்டத்தில் போக்குவரத்து
வருவாய் வட்டம்

வருவாய் வட்டம் அல்லது தாலுகா என்பது  இந்தியாவின் மாவட்ட வருவாய்த் துறையின் ஒரு நிருவாகப் பிரிவு. மாவட்டத்தில் இருக்கும் சில குறிப்பிட்ட பகுதிகளை எல்லைகளாகக் கொண்டு நிர்வாக வசதிக்குத் தகுந்தபடி சில வட்டாட்சி அமைப்புகள் அமைக்கப்படுகிறது. இந்த அமைப்பு வருவாய் வட்டம் எனப்படுகிறது. இந்த வட்டாட்சியில் உள்வட்டங்களும், வருவாய்க் கிராமங்களும் இந்த அமைப்பின் கீழ் கொண்டு வரப்படுகின்றன. இந்த வட்டாட்சி அமைப்பின் தலைமை அலுவலராக வட்டாட்சியர் ஒருவரும் அவருக்கு உதவி புரிவதற்காகச் சில மண்டல துணை வட்டாட்சியர்களும், வருவாய் ஆய்வாளர்களும், எழுத்தர்களும், கிராம நிர்வாக அலுவலர்களும் ,அலுவலக உதவியாளர்களும் நியமிக்கப்படுகின்றனர். இதற்கான அலுவலகம் வருவாய் வட்டாட்சியர் அலுவலகம் (Taluk Office) எனப்படுகிறது.

பணிகள்
 வருவாய் வட்ட அலுவலகங்களில் பொதுமக்கள் கோரும்  சான்றிதழ்கள், கிராம நிர்வாக அலுவலர், வருவாய் ஆய்வாளர், துணை வட்டாட்சியர் ஆகியோரின் பரிந்துரைகளின்படி வட்டாட்சியர் வழங்குகிறார்.

 வருவாய் வட்டத்தில் நடைபெற்ற ஏதாவது சம்பவத்தால் சட்டம் மற்றும் ஒழுங்கு பிரச்சனைகள் பாதிக்கப்படும் நிலையில் அதை விசாரிக்கவும், அமைதிப்படுத்தவும் வேண்டும்.

 நில உடைமையாளர்களுக்கு உரிய பட்டா, சிட்டா, அடங்கல், நில ஆவணங்கள், அரசின் நலத்திட்ட உதவிகள் அனைத்தும் இவ்வலுவலகம் மூலமாக வழங்கப்படுகிறது.

 மாவட்ட ஆட்சித் தலைவர், மற்றும் கோட்டாட்சியர் அறிவுறுத்தும் அனைத்துப் பணிகளும் இவ்வலுவகம் வாயிலாக மேற்கொள்ளப்படுகிறது. 

 தங்கள் வருவாய் வட்டப் பகுதியில் பொதுத்தேர்தலை நடத்திட தேர்தல் நடத்தும் அலுவலருக்கு உதவிட வேண்டும்.

 ஆண்டிற்கு ஒரு ஜமாபந்தி நடத்தி வருவாய் கிராமங்களின் நில வரி வசூல் கணக்கு மற்றும் நன்செய்/ புன்செய் / புறம்போக்கு நிலம் / பஞ்சமி நிலம் அளவுகள் கணக்கிட வேண்டும்.

 பேரிடரிடர் காலங்களில் பொதுமக்களுக்கு நிவாரண உதவி வழங்க வகை செய்ய வேண்டும்

இதையும் பார்க்க
 வருவாய் கிராமம்
 குறுவட்டம் (பிர்கா)
 வருவாய் வட்டம் (தாலுக்கா)
 வருவாய் கோட்டம்
 மாவட்டம்

இந்திய நிர்வாக அலகுகள்
நிர்வாக அலகுகள்
தமிழக வருவாய்ப் பிரிவுகள்
தமிழ்நாடு வருவாய்த் துறை
மலேசிய துணைப் பிரதமர்

மலேசியத் துணைப் பிரதமர் (ஆங்கிலம்: Deputy Prime Minister of Malaysia, மலாய்: Timbalan Perdana Menteri Malaysia; ஜாவி: تيمبلن ڤردان منتري مليسي) என்பது மலேசியாவில் இரண்டாவது மிகப்பெரிய அரசியல் பதவியாகும். 1957-இல் உருவாக்கப்பட்ட இந்தப் பதவியில் இதுவரை 13 துணைப்பிரதமர்கள் பதவி வகித்துள்ளனர். 

இந்தப் பதவியை முதல் பிரதமராக பதவி வகித்த துங்கு அப்துல் ரகுமான் உருவாக்கினார். இருப்பினும் சில அமைச்சரவைகள் துணைப் பிரதமரை நியமிப்பதைத் தவிர்த்து உள்ளன.

பொது

சூலை 2021 முதல் ஆகஸ்டு 2021 வரை 13-ஆவது மலேசிய துணை பிரதமராக இஸ்மாயில் சப்ரி யாகோப் பணியாற்றினார். பிரதமராகப் பதவியேற்பதற்கு முன் 40 நாட்கள் மட்டுமே துணை பிரதமராக இருந்தார். வரலாற்றில் மிகக் குறுகிய காலம் துணைப் பிரதமராக இருந்தவர் என்றும் அறியப்படுகிறார்.

அதிகாரப்பூர்வ இருப்பிடம் 

துணைப் பிரதமரின் அதிகாரப்பூர்வ இருப்பிடம் புத்ராஜாயா; ஸ்ரீ சதாரியாவில் (Sri Satria) உள்ளது. முன்பு ஸ்ரீ தாமானில் இருந்தது.

மேற்கோள்கள்

வெளி இணைப்புகள்

மலேசிய அமைச்சர்கள்
மலேசியாவில் அரசியல்
மலேசியாவில் உள்ள தூதரகங்களின் பட்டியல்

மலேசியாவில் உள்ள வெளிநாட்டுத்  தூதரகங்களின் பட்டியல்; தற்போது தலைநகர் கோலாலம்பூரில் 98 தூதரகங்களும்; மற்றும் உயர்பேராளர் ஆணையங்களும் (High Commissions) உள்ளன. புதிய கூட்டாட்சி நிர்வாக மையமான புத்ராஜெயாவில் ஓர் உயர் ஆணையம் உள்ளது. 

சில நாடுகள், மற்ற தலைநகரங்களில் தங்களின் தூதர்களைக் கொண்டு செயல்படுகின்றன. இந்தப் பட்டியலில் அயல்நாட்டுக் கௌவரப் பேராளர் அலுவலகங்கள் (Honorary Consulates) சேர்க்கப்படவில்லை.

தூதரகங்கள்

கோலாலம்பூரில் உள்ள தூதரகங்கள்/உயர்பேராளர் ஆணையங்கள்

புத்ராஜெயாவில் உள்ள தூதரகங்கள்/உயர்பேராளர் ஆணையங்கள்

கோலாலம்பூரில்  உள்ள பிரதிநிதி அலுவலகங்கள்

 (Delegation)

காட்சியகம்

பேராளர் அலுவலகங்கள்

கோத்தா கினபாலு
 (உயர் பேராளர் அலுவலகம்)
 (உயர் பேராளர் அலுவலகம்)
 (உயர் பேராளர் அலுவலகம்)
 (பேராளர் அலுவலகம்)
 (பேராளர் அலுவலகம்)

ஜார்ஜ் டவுன்
 (உயர் பேராளர் அலுவலகம்)
 (உயர் பேராளர் அலுவலகம்)
 (உயர் பேராளர் அலுவலகம்)
 (உயர் பேராளர் அலுவலகம்)

ஜொகூர் பாரு
 (உயர் பேராளர் அலுவலகம்)
 (உயர் பேராளர் அலுவலகம்)

கோத்தா பாரு

கூச்சிங்
 (உயர்பேராளர் அலுவலகம்)
 (உயர் பேராளர் அலுவலகம்)
 (உயர் பேராளர் அலுவலகம்)

தாவாவ்
 (பேராளர் அலுவலகம்)

வேறு இடங்களில் மலேசியாவிற்கான தூதரகங்களைக் கொண்ட நாடுகள்

தாய்லாந்து பாங்காக்கில் தூதரகங்களைக் கொண்ட நாடுகள்

சீனா பெய்ஜிங்கில் தூதரகங்களைக் கொண்ட நாடுகள்

 
 
 

 
 

 
 
 

இந்தோனேசியா ஜகார்த்தாவில் தூதரகங்களைக் கொண்ட நாடுகள்

 
 
 
 
 
 

 
 
 
 
 
 

இந்தியா புது தில்லியில் தூதரகங்களைக் கொண்ட நாடுகள்

 
 

 
 
 
 
 

 
 
 

சப்பான், தோக்கியோவில் தூதரகங்களைக் கொண்ட நாடுகள்

 
 
 
 
 
 
 
 
 
 
 

வேறு நகரங்களில் தூதரகங்களைக் கொண்ட நாடுகள்

 (சியோல்)
 (தாலின்)
 (ஹனோய்)
 (ரீகா)
 (சிங்கப்பூர்)
 (சியோல்)
 (வல்லெட்டா)
 (மணிலா)
 (ஹனோய்)
 (சான் மரீனோ)
 (விக்டோரியா)
 (கான்பரா)
 (சுவா (பிஜி))
 (போர்ட் விலா)

மூடப்பட்ட தூதரகங்கள்

மேற்கோள்கள்

வெளி இணைப்புகள்
 Ministry of Foreign Affairs of Malaysia
 Diplomatic List Kuala Lumpur

மலேசியா தொடர்பான பட்டியல்கள்‎
தூதரகங்களின் பட்டியல்
மலேசிய தூதரகங்கள்
பிரீட்ரிக் வில்கெல்ம் அர்கெலாந்தர்

பிரீட்ரிக் வில்கெல்ம் ஆகத்து அர்கிலாந்தர் (Friedrich Wilhelm August Argelander, 22 மார்ச் 1799 – 17 பிப்ரவரி 1875) ஒரு செருமானிய வானியலாளர். இவர் விண்மீன்களின் பொலிவுகளையும் இருப்புகளையும் தொலைவுகளையும் தீர்மானித்து அதனால் பெயர்பெற்றவர்.

தகைமைகளும் விருதுகளும் 

இவர் 1846 இல் அறிவியலுக்கான சுவீடிய அரசுகல்விக்கழகத்தின் அயல்நட்டு உறுப்பினராகத் தேர்வு செய்யப்பட்டார்.
இவர்1855 இல் கலை, அறிவியலுக்கான அமெரிக்க்க் கல்விக்கழகத்தின் அயல்நாட்டு உறுப்பினராகத் தேர்வு செய்யப்பட்டார்.
இவர் 1863 இல் அரசு வானியல் கழகத்தின் பொற்பதக்கத்தைப் பெற்றுள்ளார்.
 பான் பல்கலைக்கழகத்தின் மூன்று வானியல் நிறுவனங்கள் ஒருங்கிணைக்கப்பட்டு 2006 இல் அர்கேலாந்தர் வானியல் நிறுவனம் எனப் பெயரிடப்பட்டுள்ளது.
 நிலாவில் உள்ல ஒரு குழிப்பள்ளம் அர்கேலாந்தர் குழிப்பள்லம் எனவும் சிறுகோள் ஒன்று  1551அர்கேலாந்தர் எனவும் இவர் பெயரால் அழைக்கப்படுகின்றன.

மேலும் படிக்க 

 Argelander, Friedrich Wilhelm (1822). Untersuchung über die Bahn des grossen Cometen vom Jahre 1811, 4, Königsberg
  (Parts of this article are based on this source.)

மேற்கோள்கள்

வெளி இணைப்புகள் 
 
 
Neue Uranometrie, 1843  - Full digital facsimile, Linda Hall Library.
Uranometria nova, Berlin 1843

1799 பிறப்புகள்
1875 இறப்புகள்
செருமானிய வானியலாளர்கள்
நிதி அமைச்சகம் (இந்தியா)

நிதி அமைச்சகம் (Ministry of Finance) என்பது நாட்டின் நிதி விவகாரங்களைக் கவனிக்கும் இந்திய அரசின் அமைச்சகங்களுள் ஒன்றாகும். இது இந்தியாவின் முக்கிய அமைச்சகங்களுள் ஒன்று. இதன் தலைவர் நிதியமைச்சர் எனப்படுவார். இந்த அமைச்சகத்தின் பணியானது, வரி, நிதித் துறை சார்ந்த சட்டங்கள், பங்கு சந்தை, வருடாந்திர வரவு-செலவு திட்ட மதிப்பீடு, தேசிய மற்றும் மாநில அரசு நிதி மற்றும் நிதி நிறுவனங்களை கட்டுப்படுத்துவதாகும். இந்த அமைச்சகத்தின்  கீழ் செயல்படும் வருவாய்த் துறையின் நேரடிக் கட்டுப்பாட்டில்  மத்திய நேரடி வரிகள் வாரியம் மற்றும் மத்திய மறைமுக வரிகள் மற்றும் சுங்க வாரியம் செயல்படுகிறது. மேலும் நிதி சார்ந்த புலனாய்வு, விசாரணை, சட்ட அமலாக்கம் செய்வதற்கு வருமான வரி விசாரணை தலைமை இயக்குநரகம், மத்திய பொருளாதார புலனாய்வு பணியகம் மற்றும் அமலாக்க இயக்குநரகம் செயல்படுகிறது. மேலும் வரிகள் தொடர்பான பிணக்குகளை தீர்வுக்கு மேல்முறையீட்டு தீர்ப்பாயங்கள் செயல்படுகிறது. 
  
நிதியமைச்சகத்தின் நிர்வாகத்தின் கீழ் குடியியல் பணிகளின் உட்பிரிவுகளான (இந்திய ஆட்சிப் பணி, இந்திய வருவாய்ப் பணி (Indian Revenue Service), இந்திய பொருளாதாரப் பணி (Indian Economic Service , இந்திய செலவு கணக்குகள் சேவை (Indian Cost Accounts Service) மற்றும் இந்தியன் சிவில் கணக்குகள் பணி (Indian Civil Accounts Service) உட்பட) வருகின்றது.

வரலாறு

விடுதலைப் பெற்ற இந்தியாவின் முதல் நிதியமைச்சர் ஆர். கே. சண்முகம் செட்டியார் ஆவார். இவர் 1947 நவம்பர் 26 அன்று விடுதலை இந்தியாவின் முதல் நிதி நிலை அறிக்கையை சமர்பித்தார்.

நிர்வாக அமைப்பு
நிதி அமைச்சகம் ஐந்து பிரிவுகளை கொண்டது.
 வருவாய்த் துறை
 பொருளாதார விவகாரங்கள் துறை (Department of Economic Affairs)
 செலவு துறை (Department of Expenditure)
 நிதி சேவைகள் துறை (Department of Financial Services)
 பங்கு விற்பனைத் துறை (Department of Disinvestment)

வரிகள் தொடர்பான அமைப்புகள்
 மத்திய நேரடி வரிகள் வாரியம்
 மத்திய மறைமுக வரிகள் மற்றும் சுங்க வாரியம்

சட்ட அமலாக்க அமைப்புகள்
நிதி அமைச்சகத்தின் கீழ் இயங்கும் சட்ட அமலாக்க அமைப்புகள் பின்வருமாறு:
 வருமான வரி விசாரணை தலைமை இயக்குநரகம்
 அமலாக்க இயக்குநரகம்
 வருவாய் புலனாய்வு இயக்குநரகம்
 மத்திய பொருளாதார புலனாய்வு பணியகம்
 சரக்கு சேவை வரி புலனாய்வு தலைமை இயக்குநரகம்

மேலும் பார்க்க
 இந்தியாவின் நிதியமைச்சர்கள்
 இந்திய அரசு அமைச்சகங்களின் பட்டியல்

சான்றுகள்

இந்திய அமைச்சகம்
இந்திய நிதி அமைச்சகம்
சற்குணம்

சற்குணம் () தமிழ்த் திரைப்பட இயக்குநர் ஆவார். விமல், ஓவியா நடித்த களவாணி திரைப்படம் இவரது முதல் திரைப்படமாகும். வாகை சூட வா, நையாண்டி முதலான திரைப்படங்களை இயக்கியுள்ளார். தற்போது அதர்வா நடிக்கும் சண்டி வீரன் திரைப்படத்தை இயக்கி வருகிறார். சற்குணம் சினிமாஸ் என்ற பெயரில் திரைப்படத் தயாரிப்பு நிறுவனத்தையும் நடத்தி வருகிறார்.

திரை வாழ்க்கை
2009 ஆவது ஆண்டில் விமல், ஓவியா நடிப்பில் வெளியான, காதல் மற்றும் நகைச்சுவைத் திரைப்படமான களவாணி திரைப்படம் இவரது முதல் திரைப்படமாகும்.இத்திரைப்படம் ஒரு வெற்றித் திரைப்படமாக அமைந்தது. 2011 ஆவது ஆண்டில் வெளியான வாகை சூட வா திரைப்படம் இவரது இரண்டாவது திரைப்படமாகும். இப்படத்தில், களவாணி திரைப்படத்தில் கதாநாயகனாக நடித்த விமல் கதாநாயகனாக நடித்திருந்தார். இத்திரைப்படத்திற்கு சிறந்த தமிழ்த் திரைப்படத்துக்கான தேசிய விருது கிடைத்தது.  வாகை சூட வா திரைப்படம் இவரது கனவுத் திரைப்படம் என்கிறார் இயக்குநர் சற்குணம். அதற்குப் பிறகு இவர்  நகைச்சுவை கலந்த காதல் திரைப்படமான நையாண்டி திரைப்படத்தை இயக்கினார். இத்திரைப்படத்தில் தனுஷ், நஸ்ரியா ஆகியோர் முக்கிய கதாபாத்திரங்களில் நடித்திருந்தனர். அதர்வா, ஆனந்தி நடிப்பில் பாலாவின் தயாரிப்பில் 2015ஆவது ஆண்டில் வெளியாகவிருக்கும் சண்டி வீரன் திரைப்படம் இவர் இயக்கும் நான்காவது திரைப்படமாகும்.

2014 ஆவது ஆண்டில் சற்குணம் சினிமாஸ் என்ற பெயரில் திரைப்படத் தயாரிப்பு நிறுவனத்தை தொடங்கி, இவரது சகோதரர் ஏ. நந்தகுமாரை திரைப்படத் தயாரிப்பாளராக அறிமுகப்படுத்தினார். சற்குணத்திடம் உதவி இயக்குநராகப் பணியாற்றிய என். ராகவன் இயக்கிய மஞ்சப்பை திரைப்படம் இவர்களது நிறுவனம் தயாரித்த முதல் திரைப்படமாகும்.

திரைப்பட விபரம்

தயாரித்த திரைப்படங்கள் 
 மஞ்சப்பை

மேற்கோள்கள் 

தமிழ்த் திரைப்பட இயக்குநர்கள்
1975 பிறப்புகள்
வாழும் நபர்கள்
இந்தியத் திரைப்பட இயக்குநர்கள்
தமிழ்நாட்டுத் திரைப்பட இயக்குநர்கள்
தமிழ்நாட்டுத் திரைப்படத் தயாரிப்பாளர்கள்
தமிழ்நாட்டுத் திரைக்கதை எழுத்தாளர்கள்
கருணை மனு (இந்தியா)

கருணை மனு () என்பது இந்தியாவில் நீதிமன்றத்தால் மரணதண்டனை விதிக்கப்பட்ட கைதி ஒருவர்  மரணதண்டனையிலிருந்து தன்னைக் காத்துக் கொள்ள, மாநில முதல்வர், மாநில ஆளுனர், இந்தியப் பிரதமர், உச்ச நீதிமன்றம் அல்லது இறுதியாக இந்தியக் குடியரசு தலைவரிடம் உரிய காரணங்களுடன் விண்ணப்பிக்கும் கோரிக்கையாகும்.
 
ஏற்கத்தக்க காரணங்கள் காட்டும் மரணதண்டனை கைதிகளின் கருணை மனுக்களின் பேரில் மரணதண்டனை ரத்து செய்யப்பட்டு ஆயுள் தண்டனையாக குறைக்கப்படுகிறது.

விதி விலக்குகள்
இந்திய ஒன்றிய அரசின் புலனாய்வு அமைப்புகள் விசாரித்த வழக்குகளிலும் மற்றும் இந்திய ஒன்றிய அரசின் தடா போன்ற சட்டங்களின் கீழ் மரணதண்டனை பெற்ற கைதிகளின் கருணை மனுக்களின் பேரில் மரணதண்டனை கைதிகளை மாநில அரசுகள் விடுதலை செய்ய முடியாது என ராஜீவ் காந்தி படுகொலை வழக்கில் உச்சநீதிமன்றம் தீர்ப்பளித்துள்ளது.

மேற்கோள்கள்

வெளி இணைப்புகள் 

மனித உரிமைகள்
குறுவட்டம்

குறு வட்டம் அல்லது உள் வட்டம் அல்லது பிர்கா (ஆங்கிலம்: FIRKA) என்பது தமிழ்நாடு மாவட்டங்களில் வருவாய்த்துறையில் சில வருவாய் கிராமங்களை உள்ளடக்கி குறு வட்ங்கள் அமைக்கப்படுகின்றன. வருவாய் துறைக்கென அலுவல் சார்ந்த அலுவலராக [[மண்டல துணை வட்டாட்சியர்] இருப்பார். இவர் பதவி உயர்வு வழியாகவும், தமிழ்நாடு அரசுப் பணியாளர் தேர்வாணையத்தின் மூலம் நடத்தப்படும் தேர்வில் தேர்ச்சி பெறுவதின் வழியாகவும் நியமிக்கப்படுகிறார்.

பணிகள் 
 வருவாய் வட்ட அலுவலகங்களில் வட்டாட்சியர், வட்டாட்சியர் நிலைக்கு மேல் இருக்கும் அதிகாரிகளிடம் கையொப்பம் பெற வேண்டிய சில சான்றிதழ்களுக்கு கிராம நிர்வாக அலுவலர், பரிந்துரைகளின்படி  வட்டாட்சியர் அலுவலகத்திற்கு பரிந்துரைக்கப்படும்.

 மாவட்ட அளவில், வருவாய்க் கோட்ட அளவில் நடைபெற்ற ஏதாவது சம்பவத்தால் சட்டம் மற்றும் ஒழுங்கு பிரச்சனைகள் பாதிக்கப்படும் நிலையில் அதை விசாரிக்க நியமிக்கப்படும் மேல் அலுவலருக்கு உதவி செய்வதும், அதுகுறித்த தகவல்கள், அறிக்கைகள் அனுப்பி வைக்கப்படும்.

 மாவட்ட ஆட்சியாளர், வருவாய் கோட்டாட்சியர், வருவாய் வட்டாட்சியர் அறிவுறுத்தும் அனைத்துப் பணிகளும் இவ்வலுவகம் வாயிலாக இந்த அலுவலகத்தின் கீழுள்ள  கிராமநிருவாக அலுவலகங்களின் மூலம் செய்யப்படுகிறது.

நில அளவை 
சில வருவாய் கிராமங்களை உள்ளடக்கி குறுவட்டங்கள்  அமைக்கப்படுகின்றன. வருவாய் குறுவட்ட நில அளவைத் துறைக்கென அலுவல் சார்ந்த அலுவலராக குறுவட்ட அளவர் இருப்பார். இவரால் நில அளவை குறித்த அரசு மற்றும் அரசு சாரா அனைத்து நில அளவைப் பணிகளையும் செய்து வரைபடம் தயாரித்து, அறிக்கையுடன் வருவாய் வட்டாட்சியருக்கு அனுப்பி வைக்கப்படும்.

பணிகள் 
 வருவாய் வட்ட அலுவலகங்களில் வட்டாட்சியர், வட்டாட்சியர் நிலைக்கு மேல் இருக்கும் அதிகாரிகளின் இடத்தணிக்கைக்கு உதவுவார். அவசியமேற்பட்டால் வரைபடம் தயாரித்து வட்டாட்சியர் மூலமாக அனுப்பி வைக்கப்படும்.

 ஒவ்வொரு வருவாய் கிராமத்திலுள்ள நில உடைமையாளர்கள் பெற்ற கிரைய ஆவணத்தின் அடிப்படையிலும், உரிய வரைபடம் தயாரித்து  அறிக்கைகளுடன் பட்டா மாறுதலுக்கு அனுப்பி வைக்கப்படும்.

 அரசு சார்ந்த நில பரிவர்த்தனை, நில எடுப்பு, நில ஒப்படை போன்ற பணிகளை செய்து வரைபடத்துடன் அறிக்கையை வட்டாட்சியருக்கு அனுப்பி வைக்கப்படும்.

இதையும் பார்க்க 
 வருவாய் கிராமம்
 வருவாய் வட்டம் (தாலுக்கா)
 வருவாய் கோட்டம்
 மாவட்டம்
மாவட்ட வருவாய்த்துறை அமைப்பு
மாவட்ட ஆட்சி அமைப்பு

மேற்கோள்கள் 

இந்திய நிர்வாக அலகுகள்
தமிழக வருவாய்ப் பிரிவுகள்
தமிழ்நாடு வருவாய்த் துறை
அப்துல் ஹமீத் பாகவி

ஆ. கா. அப்துல் ஹமீது பாகவி (பி 1876 - இ 1955;  ஒர் இசுலாமிய சமய அறிஞர், மொழிபெயர்ப்பாளர். சேலம் ஆத்தூரில் 26-11-1876 அன்று ஹாஜி காதர் முகையதீன் இராவுத்தர் அவர்களுக்கு மகனாக பிறந்தார்.  கிலாபத்  இயக்கமும், ஒத்துழையாமை இயக்கமும்  தீவிர களப்பணியில் இருந்தபோது திண்டுக்கல்   நகர பொதுச்செயலாளராகப் பணிபுரிந்தார்.  கதர் அணியாத முஸ்லிம்களின் திருமணத்திற்கு  செல்வதில்லை என்ற கொள்கை உடையவர். கிலாபத், ஒத்துழையாமை இயக்கத்தில் பெரும் பங்கேற்றார். 1943 ஆம் ஆண்டு திருக்குர்ஆனை தமிழில் முதலில் மொழிபெயர்த்து வெளியிட்டதற்காக இவர் அறியப்படுகிறார்.  இந்த மொழிபெயர்ப்பு "இனிய தமிழில், எளிய நடையில் வெளிவந்த மொழிபெயர்ப்பு" என்று சிறப்பிக்கப்படுகிறது. 1955ம் ஆண்டு ஜூன் 23ல் காலமானார் இவரது மகன் மறைந்த முஸ்லிம்லீக் தலைவர் ஆ. கா. அ. அப்துல் சமது ஆவார்.

மேற்கோள்கள் 

இசுலாமியத் தமிழறிஞர்கள்
அரபு-தமிழ் மொழிபெயர்ப்பாளர்கள்
சமயத் தமிழ் மொழிபெயர்ப்பாளர்கள்
சிவைஸ் கியன்ட்

சிவைஸ் கியன்ட் (Seawise Giant) என்பது முதற்தர எண்ணைத்தாங்கி கப்பலும் உலகிலுள்ள மிக நீண்ட கப்பலுமாக இருந்தது. இதன் பெயர்களாக கப்பி கியன்ட் (Happy Giant), ஜாகிர் வைக்கிங் (Jahre Viking), நொக் நெவில்ஸ் (Knock Nevis), ஒப்பமா (Oppama), மொண்ட் (Mont) ஆகிய பெயர்கள் இருந்தன. இதுவே மிக அதிக எடை கொண்ட கப்பல்களாகக் காணப்பட்டது. முழுச் சுமையுடன் இது  எடையும்,  கப்பல் அழிழ்வளவும் கொண்டு, கப்பல் வகைகளில் இதுவே பாரியதும் ஆகக் காணப்பட்ட இது செல்ல ஆங்கிலக் கால்வாய், சுயஸ் கால்வாய், பனாமாக் கால்வாய் என்பன போதாமல் இருந்தன. ஒட்டு மொத்தமாக, இதுவே கட்டப்பட்ட கப்பல்களில் பெரியதாகவிருந்தது.

உசாத்துணை

வெளி இணைப்புகள் 

கப்பல்கள்
பிரிலூட் எப்எல்என்ஜி

பிரிலூட் எப்எல்என்ஜி (Prelude FLNG) என்பது உலகின் முதலாவது மிதக்கும் திரவமாக்கப்பட்ட இயற்கை வாயு இயந்திரத் தொகுதியும் மற்றும் அக்கரையில் (நீரில்) கட்டப்பட்ட மிகப் பாரிய வசதியும் ஆகும். பிரிலூட் சம்சுங் பாரிய தொழிற்சாலை மற்றும் தென் கொரிய டெக்னிப் நிறுவனங்களால் ராயல் டச்சு ஷெல், கோகாஸ், இன்பெக்ஸ் நிறுவனங்களின் ஒத்துழைப்புடன் கட்டப்படுகிறது. இக்கப்பல்  நீளம்,  அகலம் கொண்டு, 260,000 டொன்னுக்கு மேற்பட்ட உருக்கினால் கட்டப்பட்டுள்ளது.

முழு எடையில், இது 600,000 மேற்பட்ட டொன்கள் கொண்டு, நிமிட்ஸ் வகுப்பு வானூர்தி தாங்கிக் கப்பலைவிட ஐந்து மடங்கு எடை கொண்டது.

உசாத்துணை

வெளி இணைப்புகள்

கப்பல்கள்
சலிஸ்பரி பேராலயம்

சலிஸ்பரி பேராலயம் (Salisbury Cathedral, முன்பு ஆசீர்வதிக்கப்பட்ட கன்னி மரியாள் பேராலயம்) என்பது இங்கிலாந்தின் சலிஸ்பரியில் அமைந்துள்ள இங்கிலாந்து திருச்சபை பேராலயமும் ஆரம்ப ஆங்கிலேய கட்டிடக் கலைக்கு முக்கியமானதொரு உதாரணமும் ஆகும். இப்பேராலயத்தின் பிரதான பகுதி 1220 முதல் 1258 வரையான 38 வருடங்களில் நிறைவுற்றது.

இது உலகின் பழமையான (கி.பி 1386) செயற்படும் கடிகாரத்தைக் கொண்டுள்ளதுடன், மாக்னா கார்ட்டாவின் பழுதற்ற சிறந்த மூலப்பிரதிகள் நான்கையும் கொண்டுள்ளது.

உசாத்துணை

வெளி இணைப்புகள்

 Official website
Salisbury Cathedral Stained Glass website 
Adrian Fletcher's Paradoxplace – Salisbury Cathedral and Magna Carta Page 
Sarum Use at OrthodoxWiki.
A history of the choir 
Salisbury official tourism website

இங்கிலாந்துக் கிறித்தவக் கோவில்கள்
படிகப் பேராலயம்

படிகப் பேராலயம் (Crystal Cathedral) என்பது ஐக்கிய அமெரிக்காவின் கலிபோர்னியா பகுதியில் அமைந்துள்ள ஓர் கிறித்தவ கோயிலாகும். இந்த பிரதிபலிக்கும் கண்ணாடிக் கட்டடம் அமெரிக்க கட்டடக் கலைஞரான பிலிப் ஜான்சன் என்பவரால் வடிவமைக்கப்பட்டு, 1981 இல் நிறைவுற்றது. இதில் 2,736 பேர் இருக்கத்தக்க வசதியுள்ளது. உலகிலுள்ள பெரிய கண்ணாடிக் கட்டடமான இது உலகிலுள்ள பெரிய இசைக்கருவிகளில் ஒன்றான "ஹசல் ரைட் நினைவு இசைக்கருவியைக்" கொண்டுள்ளது.

உசாத்துணை

வெளி இணைப்புகள்

 

ஐக்கிய அமெரிக்க கிறித்தவக் கோவில்கள்
டாக்டர் ஏ. பி. ஜே. அப்துல் கலாம் விருது

டாக்டர் ஏ.பி.ஜே. அப்துல் கலாம் விருது (Dr APJ Abdul Kalam Award) என்பது, முன்னாள் இந்தியக் குடியரசுத் தலைவர் அப்துல் கலாமின் நினைவாக தமிழக அரசால் ஏற்படுத்தப்பட்ட விருதாகும். இவ்விருது அமைக்கப்பட்ட செய்தியினை அப்போதைய தமிழக முதலமைச்சர் ஜெ. ஜெயலலிதா, ஜூலை 31, 2015 அன்று வெளியிட்டார். அத்துடன் அப்துல்கலாமின் பிறந்தநாளான அக்டோபர் 15 ஆம் திகதியானது, தமிழ் நாட்டில் இளைஞர் எழுச்சி நாளாக  (Youth Awakening Day) கடைப்பிடிக்கப்படும் எனவும் தமிழக முதல்வர் அறிவித்தார். இவ்விருதாக தமிழ்நாடு அரசு சார்பில் ரூபாய் ஐந்து இலட்சம் ரொக்கத்துடன் கூடிய பாராட்டுச் சான்றிதழும், தங்கப் பதக்கமும் (8 கிராம்) வழங்கப்படும்.

விருது பெற்றவர்கள் 
 2015 - ந‌. வளர்மதி (இஸ்ரோ திட்ட இயக்குநர்)
 2016 - சண்முகம் (மத்திய தோல் ஆராய்ச்சி நிறுவன முதன்மை அறிவியலாளர்)
 2017 - எஸ். பி. தியாகராஜன் (ஒரு சிறந்த அறிவியலாளர்- சென்னை பல்கலைக்கழக முன்னாள் துணைவேந்தர்)
 2018 - தக்‌ஷா குழு (ஆளில்லா விமானம் குறித்த ஆய்வுகள்)
 2021 - முனைவர் மு. இலட்சுமணன்
 2022 - ச. இஞ்ஞாசிமுத்து, பூச்சியியல் ஆராய்ச்சியாளர்

மேற்கோள்கள் 

தமிழ்நாடு அரசு விருதுகள்
அப்துல் கலாம் விருது
புனித ஜோர்ஜ் தேவாலயம், லலிபெலா

புனித ஜோர்ஜ் தேவாலயம் (Church of St. George) என்பது எதியோப்பியாவின் அம்காரா நகரில் உள்ள லலிபெலா எனும் இடத்தில் தனிப்பாறையால் அமைக்கப்பட்ட பதினொரு தேவாலயங்களில் ஒன்று ஆகும். ரோகா அல்லது வார்வார் என முன்னர் அழைக்கப்பட்ட வரலாற்று மற்றும் சமய இடமான இது, எதியோப்பியா மரபுவழித் திருச்சபையால் புனிதர் போன்று பார்க்கப்பட்ட கெப்ரே மெஜ்கல் லலிபெலா அரசருக்குப் பின் தற்போது லலிபெலா என அழைக்கப்படுகிறது.

வரலாறு 
இத்தேவாலயம் ஒருவித ஒற்றை சுண்ணாம்புக்கல் பாறையைக் கொண்டு செதுக்கப்பட்டுள்ளது. இது 12 அல்லது 13 ஆம் நூற்றாண்டு காலப்பகுதியில் கெப்ரே மெஜ்கல் லலிபெலா அரச பணிப்பின் கீழ் கட்டப்பட்டது. இது லலிபெலாவில் உள்ள பதினொரு தேவாலயங்களில் முக்கியமாக அறியப்பட்டதும் கடைசியாக கட்டப்பட்டதுமாகும். அத்துடன் இது எட்டாவது உலக அதிசயமாகக் கருதப்படுகிறது.

உசாத்துணை

வெளி இணைப்புகள்

 Fine Art Photos from the Church 
 Gallery of photos of the church's interior and exterior
 Photos of the town and church of Lalibela 

எதியோப்பிய கிறித்தவக் கோவில்கள்
போகன்ட் பலகைத் தேவாலயம்

போகன்ட் பலகைத் தேவாலயம் (Borgund Stave Church) என்பது நோர்வேயின் போகன்ட் எனும் கிராமத்தில் அமைந்துள்ள ஓர் பலகைத் தேவாலயம் ஆகும். இது மூன்று நடுக்கூடங்களுடன் கொண்ட பலகைத் தேவாலயமாக வகைப்படுத்தப்பட்டுள்ளது. இது நோர்வேயின் 28 அழிந்து வரும் பலகைத் தேவாலயங்களில் சிறப்பாகப் பாதுகாக்கப்பட்ட ஒன்றாகும். தற்போது இது தேவாலயமாக அன்றி அருங்காட்சியகமாகப் பயன்படுத்தப்படுகின்றது.

போகன்ட் பலகைத் தேவாலயம் 1180 முதல் 1250 வரையான காலப்பகுதியில் கட்டப்பட்டது. இதன் சுவர்கள் மரப்பலகைகளைக் கொண்டு ஆக்கப்பட்டுள்ளது. நான்கு மூலைக் கம்பங்களும் ஒன்றுடன் ஒன்று தொடர்புபட்டு அடித்தள கல் மீது வைக்கப்பட்டுள்ளது.

உசாத்துணை

வெளி இணைப்புகள் 

Borgund stave church in Stavkirke.org 
Borgund stave church in Fortidsminneforeningen 
Fortidsminneforeninga's stave church pages  (there are also English and German pages)
Replica in Rapid City

நோர்வேயிலுள்ள கிறித்தவக் கோவில்கள்
2022 குளிர்கால ஒலிம்பிக் விளையாட்டுப் போட்டிகள்

2022 குளிர்கால ஒலிம்பிக்கு (2022 Winter Olympics), அதிகாரபூர்வமாக 24-வது ஒலிம்பிக்கு குளிர்காலப் போட்டிகள் (XXIV Olympic Winter Games) பொதுவாக பெய்ஜிங்கு 2022 (Beijing 2022, 北京2022), என்பது சீனாவில் பெய்ஜிங்கு நகரில் 2022 பெப்ரவரி 4 முதல் பெப்ரவரி 20 வரை நடைபெறும் பன்னாட்டுக் குளிர்கால பல்துறை விளையாட்டுப் போட்டிகள் ஆகும்.

2015 ஆம் ஆண்டில் கோலாலம்பூரில் நடைபெற்ற பன்னாட்டு ஒலிம்பிக் குழுவின் 128-வது அமர்வில் பெய்ஜிங்கு நகரம் 2022 குளிர்காலப் போட்டிகளை நடத்துவதற்குத் தெரிவு செய்யப்பட்டது. ஒலிம்பிக்குப் போட்டிகளை நடத்துவதற்கு இந்ந்கரம் இரண்டாவது தடவையாகத் தெரிவு செய்யப்பட்டது. கடைசி மூன்று போட்டிகளும் கிழக்காசியாவில் நடைபெற்றுள்ளன. 2008 கோடை ஒலிம்பிக்குப் போட்டிகளை நடத்திய பெய்ஜிங்கு நகரம், கோடை, குளிர்காலப் போட்டிகளை நடத்திய ஒரேயொரு நகரமும் ஆகும். இப்போட்டிகளை நடத்துவதற்காக சீனா 3.9 பில்லியன் அமெரிக்க டாலர்களைச் செலவிட திட்டமிட்டது.

நகரம் தேர்வு 
இப்போட்டிகளை நடத்துவதற்காக ஓஸ்லோ, அல்மடி மற்றும் பெய்ஜிங் போட்டியிட்டன. இறுதியாக கோலாம்பூரில் நடைபெற்ற பன்னாட்டு ஒலிம்பிக் சம்மேளனக் கூட்டத்தில் பெய்ஜிங் நகரம் தேர்வு செய்யப்பட்டது.

தேர்வு முடிவு

குறிப்புகள்

மேற்கோள்கள்

வெளி இணைப்புகள் 

Organizing Committee Website 
Beijing 2022 on the IOC Website

குளிர்கால ஒலிம்பிக் விளையாட்டுகள்
2022 இல் விளையாட்டுகள்
சீனாவில் விளையாட்டுக்கள்
நாலு போலீசும் நல்லா இருந்த ஊரும்

நாலு போலீசும் நல்லா இருந்த ஊரும் 2015-ஆம் ஆண்டு வெளியான தமிழ் நகைச்சுவைத் திரைப்படமாகும்.  அருள்நிதி, ரம்யா நம்பீசன் ஆகியோர் முக்கிய கதாப்பாத்திரத்தில் நடித்த இத்திரைப்படத்தை சிறீக்கிருட்டினா இயக்கியுள்ளார். இத்திரைப்படம், நல்ல கதையையும், திரைக்கதையையும் கொண்டுள்ளதாக விமர்சிக்கப்பட்டது.

நடிப்பு 
 அருள்நிதி
 ரம்யா நம்பீசன்
 சிங்கம்புலி
 திருமுருகன்

தயாரிப்பு 
நடுவுல கொஞ்சம் பக்கத்த காணோம், இதற்குத்தானே ஆசைப்பட்டாய் பாலகுமாரா ஆகிய வெற்றிப்படங்களை வழங்கிய நிறுவனங்களான ஜெ. கே. எஸ். பிலிம் கார்ப்பரேசன் நிறுவனமும் லியோ விசன்சு நிறுவனமும் இணைந்து இத்திரைப்படத்தை தயாரித்துள்ளன.

தொலைக்காட்சி உரிமம் 
இத்திரைப்படத்தின் தொலைக்காட்சி உரிமத்தை விஜய் தொலைக்காட்சி வாங்கியுள்ளது.

வரவேற்பு 
இப்படம் திரைப்படத் திறனாய்வாளர்களிடையே பெரிய வரவேற்பைப் பெறவில்லை. தி இந்துவில் வெளியான திறனாய்வு "இயக்குநர் காட்சிகளை வலு வாகவும் நம்பகத்தன்மையோடும் அமைக்கத் தவறிவிட்டது தான் பெரும் கோளாறு. எனினும் காட்சிகளில் இருக்கும் கலகலப்பு படத்தை ஓரளவு காப்பாற்றுகிறது" என்கிறது.  ".... இடைவேளைக்கு முந்திய பகுதி மாதிரி வித்தியாசமாகவும், விறுவிறுப்பாகவும் பின்பாதியும் இல்லாதது குறை. ஆனாலும் நாலு பொலீசும் நல்லா இருந்த ஊரும் திரைப்படம் கலர்புல், காமெடி, கமர்ஷியல் படமாகும்" என்பது தினமலரின் திறனாய்வுக் கணிப்பு. தனித்துவமான கருப்பொருளைக் கொண்ட இப்படத்தை இன்னும் சிறப்பாக ஆக்கியிருக்கலாம் எனக் கருதும் "பில்மிபீட்" இணையத்தளத்தின் திறனாய்வின்படி இப்படத்திற்கு 2.5/5 குறியீடு கிடைத்தது.

குறிப்புகளும் மேற்கோள்களும் 

2015 தமிழ்த் திரைப்படங்கள்
இந்தியத் தமிழ்த் திரைப்படங்கள்
நகைச்சுவைத் தமிழ்த் திரைப்படங்கள்
அருள்நிதி நடித்த திரைப்படங்கள்
சகலகலா வல்லவன் (2015 திரைப்படம்)

சகலகலா வல்லவன், சுராஜ் இயக்கத்தில் 2015-ம் ஆண்டு வெளியான தமிழ் அதிரடி-நகைச்சுவைத் திரைப்படமாகும். ஜெயம் ரவி, திரிசா, அஞ்சலி ஆகியோர் முக்கியவேடத்தில் நடிக்க தமன்  இசையமைத்திருந்தார்.

நடிப்பு 
 ஜெயம் ரவி
 பிரபு 
 திரிசா 
 அஞ்சலி 
 ரேகா 
 சூரி 
 விவேக்

வெளியீடு 
இத்திரைப்படம் 2015-ம் ஆண்டு சூலை 20-ம் நாள் வெளியானது.

வரவேற்பு 
இத்திரைப்படம் அதிகப்படியான எதிர்மறை விமர்சனத்திற்கு உள்ளானது. இது ஒரு பழைய கதையுள்ள மட்டமான திரைப்படமாக கருதப்படுகிறது.

குறிப்புகளும் மேற்கோள்களும் 

2015 தமிழ்த் திரைப்படங்கள்
இந்தியத் தமிழ்த் திரைப்படங்கள்
ஜெயம் ரவி நடித்த திரைப்படங்கள்
திரிசா நடித்த திரைப்படங்கள்
சூரி நடித்த திரைப்படங்கள்
விவேக் நடித்த திரைப்படங்கள்
பிரபு நடித்த திரைப்படங்கள்
தமன் இசையமைத்த தமிழ்த் திரைப்படங்கள்
வாசுவும் சரவணனும் ஒண்ணா படிச்சவங்க

வாசுவும் சரவணனும் ஒண்ணா படிச்சவங்கவி.எஸ்.ஓ.பி என்பது 2015 ஆம் ஆண்டு வெளியான இந்திய தமிழ் மொழி காதல் நகைச்சுவைத் திரைப்படமாகும். இதில் ஆர்யா மற்றும் தமன்னா பாட்டியா ஆகியோர் முக்கிய வேடங்களில் நடித்துள்ளனர், சந்தானம் மற்றும் முக்தா ஆகியோர் துணை வேடங்களில் நடித்துள்ளனர். பிரசாத் வி பொட்லூரியின் பிவிபி சினிமாவுடன் இணைந்து ஆர்யா தனது ஸ்டுடியோவான தி ஷோ பீப்பிள் மூலம் படத்தைத் தயாரித்தார். டி.இமான் இசையமைத்திருந்தார். நீரவ் ஷா மற்றும் விவேக் ஹர்ஷன் ஆகியோர் முறையே ஒளிப்பதிவு மற்றும் படத்தொகுப்பைக் கையாண்டனர். இந்த படம் நவம்பர் 2014 இல் தயாரிப்பைத் தொடங்கியது மற்றும் 14 ஆகஸ்ட் 2015 அன்று கலவையான விமர்சனங்களைப் பெற்றது.

இத்திரைப்படம் ஆகத்து 14, 2015-ல் வெளியானது; இதனுடைய முன்னோட்டம் சூலை 29 அன்று வெளியானது.

குறிப்புகளும் மேற்கோள்களும் 

2015 தமிழ்த் திரைப்படங்கள்
இந்தியத் தமிழ்த் திரைப்படங்கள்
ஆர்யா நடித்துள்ள திரைப்படங்கள்
தமன்னா நடித்த திரைப்படங்கள்
சந்தானம் நடித்த திரைப்படங்கள்
டி. இமான் இசையமைத்த தமிழ்த் திரைப்படங்கள்
தங்குதன்(V) குளோரைடு

தங்குதன்(V) குளோரைடு (Tungsten(V) chloride) என்பது  W2Cl10  என்ற மூலக்கூற்று வாய்ப்பாடு கொண்ட வேதிச் சேர்மமாகும். இச்சேர்மம் வெகுவாக அறியப்பட்ட மாலிப்டினம் ஐங்குளோரைடுடன் பலவகைகளிலும் ஒத்திருக்கிறது.

தயாரிப்பு 

தங்குதன் அறுகுளோரைடை ஒடுக்கவினைக்கு உட்படுத்தினால் தங்குதன்(V) குளோரைடைத் தயாரிக்கலாம். நாற்குளோரோயெத்திலீன் இவ்வினையில் ஆக்சிசன் ஒடுக்கியாகச் செயல்படுகிறது:
2 WCl6  +  C2Cl4   →   W2Cl10  +  C2Cl6.

நீலப் பச்சை திண்மப் பொருளான தங்குதன்(V) குளோரைடு வெற்றிடத்தில் எளிதாக ஆவியாகிறது. மேலும் இச்சேர்மம் முனைவற்ற கரைப்பான்களில் சிறிதளவு கரைகிறது. ஒரு ஆக்சிசன் வழங்கியாக இருப்பதால் இது லூயி காரத்துடன் அதிக வினைத்திறன் கொண்டதாக உள்ளது.
 
தங்குதன்(V) குளோரைடு இரு படி நிலைகளில் காணப்படுகிறது. ஒரு சோடி எண்முகவடிவ தங்குதன்(V) உலோக மையங்கள் இரண்டு குளோரின் ஈனிகளுடன் பாலம் அமைந்து இணைந்துள்ள அமைப்பில் அவை காணப்படுகின்றன.

மேற்கோள்கள் 

 

குளோரைடுகள்
தங்குதன்(V) சேர்மங்கள்
உலோக ஆலைடுகள்
லலிதா குமாரமங்கலம்

லலிதா குமாரமங்கலம் (Lalitha Kumaramangalam)  (பிறப்பு: 1957/58),  அரசியல் பின்புலம் கொண்ட குடும்பத்தில் பிறந்த இவர்,  இந்திய தேசிய மகளிர் ஆணையத்தின் தலைவர் ஆவார். பாரதிய ஜனதா கட்சியின் முன்னாள் தேசியச் செயலாளராக இருந்தவர்.

குடும்பம்
லலிதா குமாரமங்கலம் மறைந்த பொதுவுடமைக் கட்சியின் தலைவரும், தொழிற்சங்கத் தலைவருமான மோகன் குமாரமங்கலத்தின் மகள் ஆவார். இவரது தாயார் மேற்கு வங்காளத்தை சேர்ந்த கல்யாணி முகர்ஜி ஆவார். இவரது சகோதரர் ரங்கராஜன் குமாரமங்கலம். இவரது தந்தை வழி தாத்தா பி. சுப்பராயன் முன்னாள் சென்னை மாகாணத்தின் முதலமைச்சராக இருந்தவர். இந்திய இராணுவத்தின் தரைப்படைத் தலைமைத் தளபதியாக இருந்த  பி. பி. குமாரமங்கலம் இவரது பெரியப்பா ஆவார்.

கல்வி & அரசியல்
லலிதா குமாரமங்கலம் புதுதில்லி செயிண்ட் ஸ்டீபன்ஸ் கல்லூரியில் இளநிலை பொருளாதர பட்டமும், சென்னைப் பல்கலைகழகத்தில் வணிக நிர்வாகவியலில் முதுநிலைப் பட்டமும் பெற்றவர். தன் சகோதரர் ரங்கராஜன் குமாரமங்கலத்தின் மறைவுக்குப்பின் 2004 மற்றும் 2009ஆம் ஆண்டுகளில் நாடாளுமன்ற மக்களவைக்கு போட்டியிட்டு தோல்வியடைந்தவர். பிரகிருதி  என்ற அறக்கட்டளையை நடத்தி வருபவர். 17 செப்டம்பர் 2014இல் இந்திய தேசிய மகளிர் ஆணையத்தின் தலைவராக நியமிக்கப்பட்டவர்.

இதனையும் காண்க
 பி. சுப்பராயன்
 பி. பி. குமாரமங்கலம்
 மோகன் குமாரமங்கலம்
 ரங்கராஜன் குமாரமங்கலம்

மேற்கோள்கள் 

இந்திய அரசியல்வாதிகள்
தமிழ்ப் பெண் அரசியல்வாதிகள்
வாழும் நபர்கள்
பாரதிய ஜனதா கட்சி அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
1958 பிறப்புகள்
பி. பி. குமாரமங்கலம்

ஜெனரல் பரமசிவ பிரபாகர் குமாரமங்கலம் அல்லது ஜெனரல் குமாரமங்கலம் (General Paramasiva Prabhakar Kumaramangalam) ,  (1 சூலை 1913 – 13  மார்ச் 2000) , இந்திய இராணுவத்தின் 7வது தலைமைப் படைத் தலைவராக 1967 முதல் 1970 வரை பணியாற்றியவர். இரண்டாம் உலகப் போர், இந்திய-பாகிஸ்தான் போர், 1947, இந்திய சீனப் போர், மற்றும் 1965இந்திய-பாகிஸ்தான் போர்களில் பங்கெடுத்தவர். பிரித்தானிய இந்தியப் பேரரசின் இராணுவ விருதுகளை பெற்றவர்.

இளமை வாழ்க்கை
மோகன் குமார மங்கலத்தின் உடன் பிறப்பான பி. பி. குமாரமங்கலம், சென்னை மாகாணத்தின் முன்னாள் முதல்வரான சுப்பராயனின் மகன் ஆவார். இங்கிலாந்து நாட்டின் ஈடன் கல்லூரியிலும், ராயல் இராணுவக் கழகத்திலும் படித்தவர். முதலில் பிரித்தானியப் பேரரசிலும், பின்னர் 12 நவம்பர் 1934இல் பிரித்தானிய இந்திய இராணுவத்தில் தரைப்படையில் அதிகாரியாகச் சேர்ந்தார். 2 மே 1935இல் லெப்டினண்ட் அதிகாரியாக பதவி உயர்த்தப்பட்டார்.

இராணுவப் பணி
இரண்டாம் உலகப்போரில் லிபியாவில் நடந்த போரில், இத்தாலி மற்றும் ஜெர்மன் இராணுவத்தால் போர்க் கைதியாக பிடிக்கப்பட்டு போரின் முடிவில் விடுவிக்கப்பட்டார்.

இந்திய விடுதலைக்குப்பின் மே 1963இல் கிழக்கு மண்டல படைத்தலைவராகவும், 8 சூன் 1966இல் இந்தியத் தரைப்படையின் தலைமைப் படைத்தலைவராக பதவி உயர்வு பெற்றவர். 36 ஆண்டு இராணுவப் பணியாற்றிய குமாரமங்கலம், 7 சூன் 1969இல் பணி ஓய்வு பெற்றார். 1970இல் பத்ம விபூசன் விருது பெற்றார்.

மேற்கோள்கள்

வெளி இணைப்புகள் 

பத்ம விபூசண் விருது பெற்ற தமிழர்கள்
1913 பிறப்புகள்
2000 இறப்புகள்
இந்தியப் படைத்துறையினர்
சிலிக்கன் மோனோசல்பைடு

சிலிக்கன் ஒருசல்பைடு (Silicon monosulfide) என்பது SiS என்ற மூலக்கூற்று வாய்ப்பாடுடன் கூடிய ஒரு  வேதிச் சேர்மமாகும்.சிலிக்கன் மற்றும் கந்தகம் ஆகிய தனிமங்கள் சேர்ந்து இச்சேர்மம் உருவாகிறது. உயர் வெப்பநிலைகளில் உள்ள வாயுநிலையில் சிலிக்கன் ஒருசல்பைடு மூலக்கூறுகள் காணப்படுகின்றன. வழக்கமான ஒற்றைப் பிணைப்புகளின் பிணைப்பு நீளம் 216 பைகோ மீட்டர் என்ற அளவுடன் ஒப்பிடுகையில், வாயுநிலையில் உள்ள மூலக்கூறில் சிலிக்கன் கந்தகம் பிணைப்பு (Si-S) 192.93 பைகோ மீட்டர் நீளம் கொண்டுள்ளது. மற்றும் சிலிக்கன் – கந்தகம் இரட்டைப் பிணைப்பின் (Si=S) பிணைப்பு நீளம் 201 பைகோமீட்டர் என்ற அளவைவிட குறைவாகவும் உள்ளது. வெளிறிய மஞ்சள் கலந்த சிவப்பு நிறத்தில் உள்ள படிகவடிவமற்ற ஒரு திண்மநிலை சேர்மமாக வரலாற்றில் இது காணப்படுகிறது . செருமானியத்தின் பண்புகளுடன் சிலிக்கனின் பண்புகள் வேறுபடுகின்றன. செருமானியம நிலைப்புத்தன்மை கொண்ட திண்மநிலை ஒருசல்பைடை உருவாக்குகிறது.

மேற்கோள்கள்

உசாத்துணை 

கனிம சிலிக்கான் சேர்மங்கள்
மோனோசல்பைடுகள்
கந்தகச் சேர்மங்கள்‎
நீரஜா பனோட்

நீரஜா பனோட் (Neerja Bhanot, 7 செப்டம்பர் 1963 முதல் 5 செப்டம்பர் 1986) என்பவர் பான் அம் விமான நிறுவனத்தின் விமான பணிப்பெண் ஆவார். தீவிரவாதிகளால் கடத்தப்பட்ட பான் அம் 73 என்ற விமானத்தில் இருந்து பயணிகளைக் காப்பாற்றிய பொழுது தீவரவாதிகளால் சுடப்பட்டு உயிரிழந்தார். இந்தியாவின் குடிமக்களின் வீரதீர செயல்களுக்கு வழங்கப்படும் உயரிய அசோகச் சக்கர விருது இவருக்கு வழங்கப்பட்டது. அசோகச் சக்கர விருது பெற்ற மிக இளவயது குடிமகன் என்ற பெருமையும் இவருக்கு உண்டு.

2004ஆம் ஆண்டில் இந்திய அஞ்சல் துறை இவர் நினைவாக ஒரு அஞ்சல் தலை வெளியிட்டது.

ஆரம்ப வாழ்க்கை மற்றும் கல்வி 
இந்தியாவின் சண்டிகரில் பிறந்த பானோட், பஞ்சாபி குடும்பத்தில் மும்பையில் வளர்க்கப்பட்டார்.மும்பை பத்திரிகையாளரான ஹரிஷ் பானோட் - ரமா பானோட் ஆகியோரின் மகள் ஆவார். அவருக்கு அகில் மற்றும் அனீஸ் பானோட் என்னும் இரண்டு சகோதரர்கள் இருந்தனர். சண்டிகரில் உள்ள சேக்ரட் ஹார்ட் சீனிஷ் பிரீமேசல் பள்ளியில் தனது ஆரம்பக் கல்வியைப் பெற்றார். அந்தக் குடும்பம் பாம்பேவுக்கு (பின்னர் மும்பை என்று பெயர் மாற்றம் பெற்றது) சென்றபோது, ​​பாம்பே ஸ்காட்டிஷ் பள்ளியில் படிப்பை தொடர்ந்தார், பின்னர் மும்பையில் புனித சேவியர் கல்லூரியில் பட்டம் பெற்றார். மும்பையில் அவர் வடிவழகு பணிக்கு முதன்முதலில் அறிமுகமானார், அதுவே அவரது வடிவழகு தொழில் தொடங்கப்பட்டதாகும். நடிகர் ராஜேஷ் கன்னாவின் மிகப்பெரிய ரசிகர் ஆவார். அவரது வாழ்நாளில் அவரது படங்களில் இருந்த மேற்கோள்களை மேற்கோள் காட்டினார்.

வாழ்க்கைபோக்கு: 
பானட் 1985 ஆம் ஆண்டில் ஃப்ராங்க்ஃபுல் - இந்தியா வழிகாட்டல்களுக்காக ஒரு இந்திய விமானப் பணியாளரைக் கொண்டுவர முடிவு செய்தபோது, ​​பானோவுடன் விமான உதவியாளர் வேலைக்கு விண்ணப்பித்தார். பாட்னமில் பணிபுரிந்த சமயத்தில் அவர் ஒரு வெற்றிகரமான வடிவழகு வாழ்க்கையை  கொண்டிருந்தார்.

மேற்கோள்கள்

அசோகச் சக்கர விருது பெற்றவர்கள்
1963 பிறப்புகள்
1986 இறப்புகள்
பஞ்சாபி மக்கள்
இல. கணேசன்

இல. கணேசன் (iLa. Ganeshan, பிறப்பு: 16 பிப்ரவரி 1945) ஓர் இந்திய அரசியல்வாதியும், நாகாலாந்து மாநிலத்தின் தற்போதைய ஆளுநரும் ஆவார். இந்தியாவின் தஞ்சாவூரைச் சேர்ந்தவர். பாரதிய ஜனதா கட்சியின் தமிழ்நாட்டின் மூத்த அரசியல்வாதியும் மற்றும் கட்சியின் தேசியக் குழுவின் முன்னாள் உறுப்பினரும் ஆவார். பாரதிய ஜனதா கட்சியின் தமிழ்நாடு மாநில செயலராக நியமிக்கப்படுவதற்கு முன்பு ராஷ்டிரிய சுயம்சேவக் சங்கத்தின் பிரச்சாரகராக இருந்தவர். பின் கட்சியின் தேசிய செயலராகவும், கட்சியின் தேசிய துணைத்தலைவராகவும் பணியாற்றியவர். பின்னர் கட்சியின் தமிழ்நாடு மாநில தலைவராக தேர்ந்தெடுக்கப்பட்டார்.

தொடக்க கால வாழ்க்கை 
1945 ஆம் ஆண்டு பிப்ரவரி மாதம் 16 ஆம் நாள் இலக்குமிராகவன் - அலமேலு தம்பதியின் மகனாகப் பிறந்தார். சிறுவயதில் தந்தையை இழந்ததால் அண்ணன் அரவணைப்பில் வளர்ந்தார். ஆர்எஸ்எஸ் அமைப்பில் ஈடுபாடு கொண்டு திருமணம் செய்யாமலும் தனது வேலையை விட்டுவிட்டும் முழுநேரச் செயல்பாட்டாளராகப் பொதுவாழ்விற்கு வந்தார். இவர் தெலுங்கு பிராமண வகுப்பை சேர்த்தவர்.

அரசியல் வாழ்க்கை 
இவர் பாஜகவின் செயற்குழு உறுப்பினர்களுள் ஒருவர். 1991 இல் பாஜகவின் மாநில அமைப்புச் செயலாளரானார். 2009 மக்களவைத் தேர்தலிலும், 2014 மக்களவைத் தேர்தலிலும் தென் சென்னை தொகுதியில் பாஜக வேட்பாளராகப் போட்டியிட்டுத் தோல்வியடைந்தார். பின்னர் மத்தியப் பிரதேசத்திலிருந்து மாநிலங்களவை உறுப்பினராகத் தேர்வு செய்யப்பட்டு, 6 அக்டோபர் 2016 அன்று பதவி ஏற்றுக் கொண்டார்.

ஆகஸ்டு 22, 2021 அன்று இந்திய குடியரசுத் தலைவர் திரு. ராம் நாத் கோவிந்த் அவர்களால் 17வது மணிப்பூர் மாநில ஆளுநராக நியமிக்கப்பட்டார்.

பிப்ரவரி 20, 2023 அன்று இந்திய குடியரசுத் தலைவர் திரு. திரௌபதி முர்மு அவர்களால் 19வது நாகாலாந்து மாநில ஆளுநராக நியமிக்கப்பட்டார்.

மேற்கோள்கள் 

1945 பிறப்புகள்
பாரதிய ஜனதா கட்சி தமிழ்நாடு மாநிலத் தலைவர்கள்
வாழும் நபர்கள்
மாநிலங்களவை உறுப்பினர்கள்
மணிப்பூர் ஆளுநர்கள்
தஞ்சாவூர் மாவட்ட நபர்கள்
ராஷ்டிரிய சுயம்சேவாக் சங்கத்தினர்
கிராஃபோர்டு பரிசு

கிராஃபோர்டு பரிசு 1980இல் தொடங்கியஆண்டுதோறும் வழஙப்படும் பரிசாகும். இது சுவீடிய தொழிலதிபரான [[ஃஓகுலர் கிராஃபோர்டாலும் அவரது துணைவியாரான ஆன்னா கிரேட்டா கிராஃபோர்டாலும் உருவாக்கப்பட்ட பரிசாகும். இது சுவீடிய அரசு அறிவியல்புலங்கள் கல்விக்கழகம்  பொறுப்பில் தரப்படுகிறது. இந்தப் பரிசு நான்கு வகையினங்களில் வழங்கப்படுகிறது: வானியலும் கணிதமும்;  புவியியல்புலங்கள்;  உயிரியல்புலங்கள் (குறிப்பாகச் சுற்றுச்சூழல்தொடர்புள்ள தலைப்புகள்); பன்முடக்கழற்சி . பன்முடக்கழற்சி நோயால் தன் இறுதிநாளில் ஃஓகுலர் மிகவும் அல்லலுற்றுள்ளார். "இப்பரிசு நோபெல் பரிசுகட்கு மிகைநிரப்பாக வழங்கப்படுவதாக்க் சுவீடியக் கல்விக்காகம் கூறுகிறது". ஒவ்வோராண்டும் ஒரு பரிசு மட்டுமே தேர்வு செய்யும் வகையினத்துக்குப் பின்வரும் சுழல்வட்ட முறையில் தரப்படும். வானியலும் கணிதமும்; பிறகு புவியியல்புலங்கள்; அதன்பிறகு உயிரியல்புலங்கள்; பன்முடக்கழற்சி. குறிப்பிட்ட வகையினத்தில் கணிசமான முன்னேற்றம் ஏற்பட்டுள்ளதென இதற்கென அமைக்கப்படும் சிறப்புக்குழு கருதினால் மட்டுமே இப்பரிசு வழங்கப்படும். கிராஃபோர்டு பரிசாளர்களின் பெயர்கள் ஒவ்வோராண்டும் ஜனவரி நடுவில் அறிவிக்கப்படும்; ஏப்பிரலில் நடக்கும் கிராஃபோர்டு நாளில் இப்பரிசு சுவீடன் அரசரால் வழங்கப்படும். இவரே திசம்பரில் நோபெல் பரிசையும் உரிய விழாவில் வழஙுவார். பரித்தொகை, 2015 நிலவரப்படி,  (அல்லது US$500,000) ஆகும். இம்மதிப்பு பரிசாளர் மேற்கொண்டு செய்யவிருக்கும் ஆய்வுகளுக்காக வழங்கப்படுகிறது.

தொடக்கநிலைப் பரிசாளர்களான விளாதிமிர் ஆர்னோல்டு , உலூயிசு நைரன்பர்கு ஆகிய  இருவருக்கும் அவர்கள் நேரிலா வகைக்கெழுச் சமன்பாடுகளின் கோட்பாட்டுக்கு ஆற்றிய பங்களிப்புகளுக்காக வழங்கப்பட்டதாக கல்விக்கழகம் கூறுகிறது. இப்பரிசு 2012இல்  அவரது வானியல் பங்களிப்புகளுக்காக ஒரு பெண்மணிக்கு, அதாவது, ஆந்திரியா கேழ்சு அவர்கட்கு வழங்கப்பட்டது.

பரிசாளர்கள்

குறிப்புகள்

 நைரன்பர்கு கனடாவில் பிறந்தார்.

 கிரோத்தெண்டியெக் செருமனியில் பிறந்தாலும் வாழ்நாளின் பெரும்பகுதியை ஃபிரன்சில் கழித்தார். சட்டப்படி இவர் எந்நாட்டவரும் அல்ல. இவர் தான் பரிசுபெற மறுத்துவிட்டார்.

 சிங்-துங் யா சீனாவில் பிறந்தார்.

 த்சீவன்சுகிபோலந்தில் பிறந்தார்.

 கொந்த்சேவிச் உருசியாவில் பிறந்தார்.

மேற்கோள்கள்

வெளி இணைப்புகள் 
 

[[

அறிவியல், பொறியியல் விருதுகள்
சுவீடிய அரசு அறிவியல் கல்விக்கழக விருதுகள்
1980 விருதுகள்‎
எடிங்டன் பதக்கம்

எடிங்டன் பதக்கம்,  சேர். ஆர்தூர் எடிங்டன் (Sir Arthur Eddington) பெயரால் அவரது நினைவாக வழங்கப்படும் பதக்கமாகும். இது அரசு வானியல் கழகத்தால் ஈராண்டுகளுக்கு ஒருமுறை கோட்பாட்டு வானியற்பியலில் பெரும்பங்களிப்பு செய்தவர்களுக்கு வழங்கப்படுகிறது.

பதக்கம் பெற்றவர்கள் 

 1953 ஜார்ஜெசு இலாமைத்ரே
 1955 என்றிக் சி. வான் தெ அல்ஸ்ட்
 1958 ஒரேசு டபுள்யூ.பாப்காக்
 1959 ஜேம்சு சுடேன்லி ஏ
 1960 இராபெர்ட் தெ’ஸ்கோர்ட் அட்கின்சன்
 1961 ஏன்சு அல்பிரெக்ட் பேத்தே
 1962 ஆந்திரே இலாலெமாண்டு
 1963 ஜே. ஏ. ஆர். சாந்தாகே, மார்ட்டின் சுவார்சுசைல்ட்
 1964 எர்பெர்ட் பிரீட்மேன், இரிச்சர்டு தவுசே
 1965 இராபெர்ட் பவுண்ட், Glen A. Rebka
 1966 உரூபெர்ட் வில்டித்
 1967 இராபெர்ட் எஃப். கிறிசுடி
 1968 இராபெர்ட் ஏன்பரி பிரவுன், இரிச்சர்ட் கியூ. டுவிசு
 1969 ஆண்டனி எவிழ்சு
 1970 சுசிரோ அயாசி
 1971 டெசுமாண்ட் ஜார்ஜ் கிங்-எலெ
 1972 பௌல் இலெடௌக்சு
 1975 சுடீபன் ஆக்கிங், உரோசர் பென்ரோசு
 1978 வில்லியம் ஏ. பவுலர்
 1981 பிலிப் ஜேம்சு எட்வின் பீபுள்சு
 1984 டொனால்ட் இலிண்டன்-பெல்
 1987 போக்தன் பழ்சிரின்சுகிi
 1990 இக்கோ இபென்
 1993 இலியான் மெசுடெல் 
 1996 ஆலன் குத்
 1999 உரோசர் பிளாண்டுஃபோர்டு
 2002 டக்லாசு ஓ. கஃப்
 2005 உருடோல்ப் கிப்பெனான்
 2007 இகோர் டி. நொவிகோவ்
 2009 ஜிம் பிரிங்கிள்
 2011 கில்லெசு சாபிரியர்
 2013 ஜேம்சு பின்னே

 2014 ஆந்திரூ கிங்
 2015 இரழ்சித் சுன்யயேவ்

மேற்கோள்கள்

வெளி இணைப்புகள் 
 Winners

இயற்பியல் விருதுகள்
பெரிலியம் சல்பைடு

பெரிலியம் சல்பைடு (Beryllium sulfide) என்பது BeS என்ற மூலக்கூறு வாய்ப்பாடுடன் கூடிய சல்பைடு குழுவைச் சேர்ந்த ஒரு அயனிச்சேர்மம் ஆகும்.

தயாரிப்பு 
ஐதரசன் வாயுச் சூழலில் பெரிலியம் மற்றும் கந்தகம் இரண்டையும் சேர்த்து கலவையை 1000 முதல் 1300 பாகை செல்சியசு வெப்பநிலைக்கு 10 முதல் 20 நிமிடங்களுக்கு சூடுபடுத்தினால் பெரிலியம் சல்பைடு உருவாகிறது.

Be + S ------> BeS

பெரிலியம் குளோரைடு மற்றும் ஐதரசன் சல்பைடு இரண்டையும் சேர்த்து 1150 பாகை வெப்பநிலைக்கு சூடுபடுத்துவதன் வழியாகவும் பெரிலியம் சல்பைடு தயாரிக்கலாம். இவ்வழிமுறையில் குளோரின் மாசுக்கள் வெளிவிடப்படுகின்றன.

BeCl2 + H2S -----------> BeS + 2HCl

References

பெரிலியம் சேர்மங்கள்
மோனோசல்பைடுகள்
போக்கிரி (தெலுங்குத் திரைப்படம்)

போக்கிரி 2006 ஆம் ஆண்டு வெளிவந்த இந்தியத் தெலுங்கு மொழித் திரைப்படமாகும். இத்திரைப்படத்தினை பூரி ஜெகன்நாத் இயக்கியிருந்தார். இதில் மகேஷ் பாபு, இலியானா டி 'குரூஸ் (நடிகை), பிரகாஷ் ராஜ், சாயாஜி சிண்டே மற்றும் ஆஷிஷ் வித்யார்த்தி ஆகியோர் நடித்திருந்தனர்.

இத்திரைப்படம் தமிழில் பிரபுதேவாவின் இயக்கத்தில் போக்கிரி என்ற பெயரிலேயே மறு ஆக்கம் செய்யப்பட்டது. இந்தியில் வாண்டட் என்ற பெயரில் மறு ஆக்கம் செய்யப்பட்டது.

நடிப்பு 
 மகேஷ் பாபு - கிருஷ்ண மனோகர் (எ) போக்கிரி
 இலியானா டி 'குரூஸ் (நடிகை) - சுருதி
 பிரகாஷ் ராஜ் - அலி பாய்
 நாசர் (நடிகர்) - சூர்ய நாராயனா
 ஆஷிஷ் வித்யார்த்தி 
 பிரம்மானந்தம்
 அலி (நடிகர்)
 முமைத் கான் - குத்தாட்டப் பாடலுக்கு நடனம்

ஆதாரம்

வெளி இணைப்பு 
 

2006 தெலுங்குத் திரைப்படங்கள்
2000கள் அதிரடி திரைப்படங்கள்
இந்தியத் தெலுங்குத் திரைப்படங்கள்
தேசிய மகளிர் ஆணையம் (இந்தியா)

தேசிய மகளிர் ஆணையம் (National Commission for Women(NCW), சனவரி 1992இல் உருவான இந்திய அரசின் சட்டபூர்வமான அமைப்பாகும்.மகளிர் நலன் தொடர்பான அனைத்துக் கொள்கைகளை உருவாக்கி இந்திய அரசுக்கு பரிந்துரைக்கிறது. இவ்வாணையத்தின் தற்போதைய தலைவர் விஜயா கிஷோர் ரஹத்கர் (2024)ஆவார்.

பணிகள் 
அரசியல், சமயம், வேலை வாய்ப்பு ஆகியவற்றில் மகளிர்க்கான உரிமைகளைக் காத்திடவும்,  வரதட்சனை, வன்கொடுமை, பணிச் சுரண்டல், காவல் நிலையக் கொடுமைகள் போன்றவற்றில் மகளிரை காத்திட தேசிய மகளிர் ஆணையம் நடவடிக்கைகளை மேற்கொள்கிறது.

மகளிர் உரிமைகளுக்கான இராஷ்டிர மகளிர்  (Rashtra Mahila) எனும் மாதாந்திர செய்தி இதழை ஆங்கிலம் மற்றும் இந்தி மொழிகளில் வெளியிடுகிறது.

மகளிர் ஆணைய தலைவர்

மாநில மகளிர் ஆணையம்

மேற்கோள்கள்

வெளி இணைப்புகள் 
 தேசிய மகளிர் ஆணையத்தின் அதிகாராப்பூர்வ இணையதளம்

இந்திய ஆணைக்குழுக்கள்
இந்தியாவில் மகளிர் உரிமைகள்
மகளிர் மற்றும் குழந்தைகள் மேம்பாட்டு அமைச்சகம்
இந்திய ஆணையங்களின் பட்டியல்

இந்திய ஆணையங்கள்  பட்டியல் (List of Indian commissions), இந்திய அரசு மற்றும் இந்தியாவின் மாநில அரசுகளுக்கும் வழிகாட்டுதல், ஆலோசனை வழங்குதல் மற்றும் பல பிரச்சனைகளுக்கு தீர்வுகளை வழங்க தற்காலிக அல்லது நிரந்தர அடிப்படையில் இந்திய அரசால் அல்லது இந்திய மாநில அரசுகளால் சட்டத்தின்படி அமைக்கப்படும் அமைப்புகள் ஆகும். இவ்வாணையங்கள் தன்னாட்சி கொண்ட அமைப்புகளாகும். அவைகள்;

நிலையான ஆணையங்கள்
 இந்திய அணுசக்திப் பேரவை
 இந்திய தேசிய நுகர்வோர் குறை தீர்ப்பு ஆணையம் 
 இந்தியத் தேர்தல் ஆணையம்
 இந்தியாவின் தேசிய மனித உரிமை ஆணையம்
 தேசிய அறிவுசார் ஆணையம்
 சிறுபான்மையினருக்கான தேசிய ஆணையம்
 நிதி ஆயோக்
 திட்டக் குழு
 ஒன்றிய அரசுப்பணியாளர் தேர்வாணையம்
 பல்கலைக்கழக மானியக் குழு
 தேசிய மகளிர் ஆணயம்
 நடுவண் விழிப்புணர்வு ஆணையம்
 ஓய்வூதிய நிதி ஒழுங்காற்று மற்றும் மேம்பாட்டு ஆணையம்
 இந்திய உயிரித் தொழில்நுட்பம் ஒழுங்குமுறை ஆணையம்
 இந்திய தனித்துவ அடையாள ஆணைய அமைப்பு
 இந்திய தேசிய நெடுஞ்சாலை ஆணையம்
 இந்தியத் தொலைத்தொடர்பு ஒழுங்குமுறை ஆணையம்
 உணவுப் பாதுகாப்பு மற்றும் தரப்படுத்தல் ஆணையம், இந்தியா
 தேசிய பல்லுயிர்ப்பரவல் ஆணையம்
 தேசியப் பேரிடர் மேலாண்மை ஆணையம்
 சமய சிறுபான்மையோருக்கும் மொழிச் சிறுபான்மையோருக்குமான தேசிய ஆணையம்
 தேசிய வேளாண்மை ஆணையம்
 தேசிய  பிற்படுத்தப்பட்டோர் ஆணையம்
 தேசிய சீர்மரபினர், நாடோடி பழங்குடியினர் ஆணையம்
 நடுவண் மின் ஒழுங்காற்று ஆணையம்  
 தேசிய அமைப்புசாரா வணிகங்களுக்கான  ஆணையம்
 தேசிய விவசாயிகள் ஆணையம்
 தேசிய சுகாதாரத்திற்கான மனிதவள ஆணையம்  
 தேசிய முதலீட்டு ஆணையம் 
 தேசிய தொழிலாளர் ஆணையம்
 தேசிய சட்ட ஆணையம்  
 தேசிய சிறுபான்மையோர் கல்வி நிறுவனங்களுக்கான ஆணையம்
 தேசிய ஊதியக் குழு
 தேசிய சிறார் உரிமைகள் பாதுகாப்பு ஆணையம் 
 தேசிய பட்டியல் சாதியினர் ஆணையம்
 தேசிய பழங்குடியினர் ஆணையம்  
 தேசிய புள்ளியல் ஆணையம்

தற்காலிக ஆணையங்கள்
 மாநிலங்கள் மறுசீரமைப்பு ஆணையம் 
 உஷா மெஹ்ரா ஆணைக்குழு 
 மண்டல் ஆணைக்குழு
 சர்க்காரியா ஆணைக்குழு
 நிர்வாக சீர்திருத்த ஆணையம் 
 லிபரான் ஆணையம் 
 நானாவதி ஆணையம் 
 தேசிய சமயம் மற்றும் மொழி சிறுபான்மையோர் ஆணையம்  
 ஷா ஆணையம்

மேற்கோள்கள்

இந்திய அரசு அமைப்புகள்
இந்திய ஆணைக்குழுக்கள்